ايوا تيظهر ليا بلا مانكثر الكلام او نبداو بالمقادير على بركة الله: نص كيلو كاوكاو بلدي بقشورو يكون مقلي او مطحون مزيان كاس ديال العنبة سكر كلاصي حك ديال عسل زمزامي كاس ديال العنبة بكية ديال كوبيل صغيرة للتزين غنحتاجو الجنجلان مقلي و الشكلاط اللابيض مداب الكويغطات باللون البني الطريقة: غادي ناخدوا العناصر كاملين او نخلطوهم مزيان حتى يولي عندنا عجين لين نعملوا منو كويرات صغار اللي غادي ناخدوهم او نفندوهم في جنجلان او نوضعوهم في الكويغطات ثم بواسطة الاصبع الصغير ديالنا نعملو حفيرة في الوسط او نصبوا فيها الشكلاط الابيض المداب ايوا كنتمنى تجربوا هاد الحليوة الساهلة بمناسبة عيد الفطر او عواشركم مبروكة يارب او متنساوش اللي جربتها تكول ليا رايها باش تشجعوني.